Jere Ijäs

Jere Ijäs (oikealta nimeltään Jeremias Joonatan Ijäs, s. 14. tammikuuta 1980, Hämeenlinna) on suomalainen laulaja-lauluntekijä ja multi-instrumentalisti. Ijäs soittaa sähkö- ja akustista kitaraa, kosketinsoittimia, bassoa sekä omilla julkaisuillaan joskus myös rumpuja, perkussioita sekä huuliharppua. Jere Ijäs kirjoittaa kappaleita suomeksi ja englanniksi.

Ijäs sai lentävän startin levytysuralleen, kun hänen yhtyeensä Jere & The Universe pyydettiin lämmittely-bändiksi Eppu Normaalin Sankariainesta jäähalli-kiertueelle vuonna 2005. Kiertue käsitti isoimmat suomalaiset kaupungit päättyen silloiselle Hartwall-areenalle Helsingissä. Ijäksen yhyteessä Jere Ijäs ja Monacon työväen palloilijat soittavat rumpalilegenda Anssi Nykänen sekä Laika & The Cosmonautsista ja J. Karjalaisen taustalta tunnettu Tom Nyman. Ijäs on soittanut, tai soittaa erilaisissa kevyen musiikin huippukokoonpanoissa mm. suomalaisen rockin pioneerin ja legendan Eero Raittisen Eldis-yhtyeessä, Hoedownissa, Jonna Tervomaan bändissä, Dingossa (2015–2016), Esa Nummelan yhtyeessä sekä Tuomo & Markus feat. Verneri Pohjola-kokoonpanossa, joka on kiertänyt paljon Yhdysvaltoja (mm. Winter jazzfest New York, Rochester jazz festival New York sekä Wilco-yhtyeen kuratoima Solid Sound North Adamsissa). Tuomo & Markus feat. Verneri Pohjola esiintyi myös legendaarisella Seattlen Kexp-kanavalla, josta on Youtubessa livetaltio. Ijäs on myös esiintynyt Pratt and Moodyn taustalla (Tuomo Prättälä & Markus Nordenstreng -soul project).

 Kokoonpanot 

 Jere Ijäs -soolo: Ijäs starttasi laulu+kitara-projektin vuonna 2024 ensimmäisenä julkaisunaan Eppu Normaalin Vuonna'85 -versio, joka sai alle viikossa ilman markkinointia yli 10 000 katsojaa Rumban Janne Fräntilän tituleeratessa uutta Jere Ijäs Youtube-kanavaa avannutta videota "melkoiseksi täydellisyydeksi" ja samalla Ijästä yhdeksi Suomen aliarvostetuimmista muusikoista. Jere Ijäs keikkailee soolona 1930-luvulta peräisin olevalla amerikkalaisella kaarevakantisella Wards-kitarallaan (Gibsonin valmistama Montgomery & Ward-tavarataloketjun myyntiin).
 Jere Ijäs ja Monacon työväen palloilijat (2019–): kitara ja laulu: Jere Ijäs, rummut: Anssi Nykänen (mm. Paula Koivuniemi, Mikko Kuustonen, Kummeli, Marco Hietala), basso: Tom Nyman (Laika & The Cosmonauts, J.Karjalainen).
 Jere & The Universe (2004–2006): kitara ja laulu: Jere Ijäs, kitara: Mikko Virta (PMMP, Ville Valo), basso: Juho Vehmanen (PMMP, Ville Valo) rummut: Jaska Lukkarinen.
 Jere Ijäs -nimeämätön yhtye (2006–2016): kitara ja laulu: Jere Ijäs, kitara: Janne Kasurinen (mm. Irina, Sonja Selene), koskettimet: Risto Kumpulainen (mm. Tuomari Nurmio, Marjo Leinonen, Knucklebone Oscar), basso: Topi Karvonen vuodesta 2008 (mm. Anna Puu, Matti Johannes Koivu), rummut: Joni Leino (Kaija Koo, Frank Zappa memorial pancake breakfast, Yölintu), basso, laulu: Antti Koivula vuodesta 2008 (mm. Sami Pitkämön yhtye TTK, My first band Frank Zappa memorial pancake breakfast), Kimmo Numminen: akustinen kitara, laulu vuodesta2008 (Kalevauva, Kim Curly, Polar motor).
 Jere Ijäs Juke Joint Symphony (2023–): laulu ja kitara: Jere Ijäs, basso ja laulu: Saara Metsberg (Anssi Kela), kitara: Tuomas Metsberg (mm. Emilia Sisco, Luxury liner, Matti Esko), rummut: Joni Leino.
 Jeremias with the broken tambourine (2011–2017): laulu, koskettimet ja kitara: Jere Ijäs, kitara: Jussi Jaakonaho (mm. Ismo Alanko, Jonna Tervomaa, Tuure Kilpeläinen), basso: Heikki Laine (mm. Quintessence ja Q-Continuum), rummut/mixing/engineering: Tommi Vainikainen (Tuomo Prättälä, Unit 6).

Hoedown-yhtyeeseen Ijäs kutsuttiin vuonna 2018. Yhtyeessä soittaa suomalaisen kevyen musiikin järeitä ammattilaisia monelta vuodelta. Kokoonpano lokakuusta 2018 eteenpäin: Mika Kuokkanen, Jere Ijäs, Jarmo Nikku, Olli Haavisto, Topi Kurki, Masa Maijanen. Yhtyeen aiempia jäseniä ovat mm. Ninni Poijärvi, Tuomo Dahlblom sekä vuonna 2018 menehtynyt Esa Kaartamo. Yhtye on tehnyt keikkoja ympäri Suomen ja sillä on ollut useita vierailijoita (J. Karjalainen, Tuomari Nurmio, Edu Kettunen, Dirk Powell (USA), Anna Puu, Joshua James (USA) Anssi Kela, Erin, Tokela, Jonna Tervomaa, Mikko Kuustonen, Jukka Gustavson).

Ijäs on vieraillut usean vuoden säännöllisesti Helsingin roots-klubeilla solistina. Lisäksi hän on tehnyt duo-keikkoja Mika Kuokkasen, Jonna Tervomaan ja Esa Nummelan kanssa Ijäs soittaa myös satunnaisesti Weldons-yhtyeen kanssa J. J. Calen musiikkia. Yhtyeessä soittavat Ijäksen lisäksi Petsku Lemström, Jani Jalkanen, Olli Haavisto ja Topi Kurki.

Luokka:Vuonna 1980 syntyneet
Luokka:Suomalaiset lauluntekijät
Luokka:Suomalaiset laulajat
Luokka:Elävät henkilöt